Efter den skuffende indsats i det her års ishockey-slutspil skiller klubben sig nu af med en række markante spillere.

Klokken 16.00 torsdag den 13. marts kommer til at gå over i historiebøgerne hos 11 af spillerne hos AaB Ishockey. Her fik de overrakt budskabet om at de alle var fortid i klubben. De 11 spillere, der ikke får aftalerne forlænget, er følgende: Aleksandr Macijevski, Aleksandr Semjonovs, Antti Rahkonen, Brad Rooney, Chris Dingman, Dejan Matejic, Henrik Blomqvist, Igors Bondarevs, Jens Nielsen, Lukas Plsek og Nick Samsøe. AaB Ishockey vil nu bygge et nyt hold op helt fra bunden. Sportsdirektør Ole Nielsen forklarer: - Vi har netop overstået en sæson, der som fik et skuffende udfald. Af flere og forskellige årsager har vi valgt at lave en markant udskiftning i spillertruppen, og udfordringen bliver nu at få skabt et nyt og slagkraftigt fundament til den kommende sæson, siger Ole Nielsen. I vores udsendelse torsdag aften klokken 19.30 kan de se et direkte interview med sportsdirektør Ole Nielsen, hvor han giver sin fulde forklaring på storvasken i klubben.